पाएं अपने शहर की ताज़ा ख़बरें और फ्री ई-पेपरडाउनलोड करें
फतेहगढ़ चूड़ियां रोड स्थित नीलकंठ अस्पताल में ऑक्सीजन की कमी से हुई 6 मरीजों की मौतों के मामले में जांच रिपोर्ट 9 दिन बाद भी भी सबमिट नहीं हो पाई है। मामले में बनाई गई जांच कमेटी को 6 में से 3 मृतकों के परिजन बयान दर्ज करवा चुके हैं, जबकि बाकी तीन में से एक मृतक के परिवार ने अपना बयान दर्ज करवाने से इनकार कर दिया है। वहीं दो परिवारों ने वीरवार तक के लिए समय मांगा है।
गौरतलब है कि नीलकंठ अस्पताल में 23 अप्रैल की रात आॅक्सीजन की कमी से 6 मरीजों की मौत हो गई थी। मामले की जांच के लिए डीसी ने लोकल बॉडीज डिपार्टमेंट के डिप्टी डायरेक्टर रजत ओबराय और सिविल सर्जन डाॅ. चरणजीत सिंह की कमेटी बनाई थी। कमेटी से 48 घंटे में रिपोर्ट मांगी गई थी। अभी तक अस्पताल के मालिक, स्टाफ के अलावा तीन मृतकों के परिजन अपने बयान दर्ज करवा चुके हैं। बाकी तीन मृतकों के परिजनों ने उस वक्त चौथे और भोग के बाद अपने बयान देने की बात कही है। जांच कमेटी इनसे दो-तीन बार फोन पर संपर्क साध चुकी है और लिखित में भी भेजा गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn